Er tandblegning farligt?
Når det kommer til tandblegning skal man udvise et vist mådehold. Tandblegning er ufarligt – når det er i små mængder. Derfor kan blegning af tænder hos en tandlæge være bedre end hjemmeblegning, hvor det kan være svært at styre mængden af blegemiddel. Hver gang man får bleget sine tænder, forsvinder en lille smule af tændernes emalje, og da emalje aldrig kommer tilbage, når det først er forsvundet, skal man selvfølgelig ikke blege for ofte. Under tandblegningen får nogle desuden ondt i tænderne, men smerten og isningerne forsvinder dog hurtigt igen. Efter behandlingen vil nogle opleve, at deres tænder er mere følsomme end ellers, særligt ved kontakt med varme eller kolde madvarer og drikke – dette skal også gerne gå væk igen indenfor få dage.